stanford-oval/wikipedia huggingface dataset:
Pekka Kujamäki

Pekka Kujamäki (s. 1963) on suomalainen filosofian tohtori ja käännöstieteen professori.
Kujamäen toimipaikkanaan Grazin yliopiston käännöstieteen laitos (Institut für Theoretische und Angewandte Translationswissenschaft) Itävallassa. Sitä ennen syksyyn 2015 asti Kujamäki toimi vajaat 15 vuotta saksan kielen (kääntäminen ja tulkkaus) professorina Joensuun, sittemmin Itä-Suomen yliopistossa.
Hänen tutkimuksensa sijoittuu ennen muuta kääntämisen ja tulkkauksen historian alueelle. Seitsemän veljeksen saksannoksia käsittelevästä väitöskirjasta (1998) lähtien kiinnostuksen kohteena ovat olleet kirjallisuuden kääntämiseen liittyvät kysymykset Suomen ja saksankielisten maiden välisissä kulttuurisuhteissa, minkä lisäksi Kujamäki on käsitellyt myös yleisemmin kaunokirjallisuuden kääntämiseen liittyviä kysymyksiä muun muassa tämän vuosituhannen alun tutkimushankkeen Suomennoskirjallisuuden historia (SKS, 2007) toimittajana yhdessä H. K. Riikosen, Urpo Kovalan ja Outi Paloposken kanssa. Sittemmin hänen tutkimusintressiensä keskipisteessä ovat olleet sodan kielellinen välittäjätoiminta jatkosodan sotilaallisissa rakenteissa, erityisesti suomalais-saksalaisessa aseveljeydessä toteutunut kääntäminen ja tulkkaus.
Pekka Kujamäki on yksi Suomen ja saksankielisten maiden kulttuurisuhteisiin keskittyvän FI-DACH-tutkimusverkoston perustajajäsenistä yhdessä Marja Järventaustan (Köln), Leena Kolehmaisen (Turku) ja Marko Pantermöllerin (Greifswald) kanssa; sen toiminta käynnistyi pandemian alla helmikuussa 2020. Vuonna 2021 käynnistettiin myös kansainvälinen History & Translation -tutkimusverkosto, jonka toimintaa hän koordinoi yhdessä verkoston toisen perustajajäsenen, professori Christopher Rundlen (Bologna) kanssa. Routledge Research on Translation and Interpreting History on Kujamäen ja Christopher Rundlen toimittama kääntämisen ja tulkkauksen historiaan keskittyvä kirjasarja.
Julkaisuja

Deutsche Stimmen der Sieben Brüder. Ideologie, Poetik und Funktionen literarischer Übersetzung. (Väitöskirja). Frankfurt a.M. etc.: Peter Lang, 1998.
Suomennoskirjallisuuden historia I ja II. Toim. H. K. Riikonen, Urpo Kovala, Pekka Kujamäki ja Outi Paloposki. Helsinki: SKS, 2007.
Historische Translationskulturen. Toim. Pekka Kujamäki, Susanne Mandl & Michaela Wolf. Tübingen: Narr Francke, 2020.
Aseveljien tulkit. Jatkosodan monikielinen arki. Helsinki: SKS, 2023.
Koko julkaisuluettelo alla olevan Universität Graz -linkin kautta.
Aiheesta muualla

Univ.-Prof. Dr. Pekka Kujamäki, Universität Graz
FI-DACH-tutkimusverkosto (Arkistoitu – Internet Archive)
History and Translation Network. An open network of scholars with an interest in history and translation.
Routledge Research on Translation and Interpreting History
Peltosauramo

| Peltosauramo |
| --- | --- |
 Peltosauramo kuvattuna Franz Eugen Köhlerin teoksessa Köhler's Medizinal-Pflanzen (1897).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kladi::  Asteridit
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Anthemideae
Suku::  Sauramot Anthemis
Laji::  arvensis
Kaksiosainen nimi
 Anthemis arvensis  L. 
Katso myös
   Peltosauramo Wikispeciesissä   Peltosauramo Commonsissa 
Infobox OKNimi-testi OK: 
Peltosauramo (Anthemis arvensis) on lähinnä Euroopasta tavattava, miedosti ryydintuoksuinen mykerökukkainen ruohokasvi. Se kasvaa yleensä 20–50 cm korkeaksi, ja koko kasvi on lyhyt- ja pehmeäkarvainen. Sen tyypillisimpiä kasvupaikkoja ovat pellot, heinänurmet ja kesannot.
Ulkonäkö ja koko

Yksivuotinen peltosauramo kasvaa yleensä 20–50 cm korkeaksi. Koko kasvi on lyhyt- ja pehmeäkarvainen sekä tyvestä lähtien haarova. Lehdet ovat varressa kierteisesti. Lehtilapa on kapealiuskainen ja tavallisesti kaksi kertaa pariliuskainen. Liuskat ovat kapeita ja otakärkisiä. Isohkot kukkamykeröt ovat yksittäin haarojen kärjessä, ja ne ovat pitkäperäisiä ja noin 2–4 cm leveitä. Mykerön kehto on puolipallomainen. Useammassa rivissä olevat kehtosuomut ovat kapeita, kalvolaitaisia, pyöreäkärkisiä ja karvaisia. Kekomainen mykeröpohjus on kokonaan suomuinen. Pohjussuomut ovat suikeita, vähitellen odaksi kapenevia ja lähes ehytlaitaisia. Valkoisten, emikukkia olevien laitakukkien kielen leveys on 2,5–5 mm. Keltaiset kehräkukat ovat kaksineuvoisia ja torvimaisia. Suomessa peltosauramo kukkii kesä-syyskuussa. Pähkylä on liereä, ja siinä on tavallisesti 10 sileää harjua. Pähkylä on haiveneton.
Peltosauramo muistuttaa suuresti toista sauramolajia, haisusauramoa (A. cotula). Se on kuitenkin tätä karvaisempi ja lehtien liuskat ovat leveämpiä. Myös lajien kukat eroavat hieman toisistaan.
Levinneisyys

Peltosauramon levinneisyysalue kattaa koko Euroopan, mutta on satunnainen Irlannissa, Skotlannissa, Islannissa, Fennoskandian keski- ja pohjoisosissa ja Ukrainan itäosissa. Venäjällä lajia tavataan vain maan länsiosissa. Euroopan ulkopuolella peltosauramo on varsin satunnainen laji. Sitä tavataan paikoitellen Turkissa, Lähi-idässä, Koillis-Kiinassa, Pohjois-Afrikassa, Uudessa-Seelannissa ja Australiassa. Pohjois-Amerikassa se on tulokaslaji, jota tavataan mantereen itä- ja länsirannikoilta.
Suomessa peltosauramo on maan etelä- ja keskiosissa muinaistulokas, pohjoisempana uustulokas. Lajia on tavattu erityisesti Pori–Jyväskylä–Lappeenranta-linjan eteläpuolelta. Pohjoisempaa havainnot lajista ovat harvinaisempia, mutta sitä on tavattu aina Keski-Lapista saakka. Peltosauramo on Suomessa suuresti harvinaistunut. Suuri osa lajista tehdyistä havainnoista onkin 1900-luvun keskivaiheilta tai vanhempia.
Elinympäristö

Peltosauramolle tyypillisiä kasvupaikkoja ovat pellot, heinänurmet ja kesannot. Toisinaan sitä saattaa kasvaa myös ratapihoilla ja muilla joutomailla.
Aiheesta muualla

Kasviatlas 2022: Peltosauramon levinneisyys Suomessa.
Pinkka, Lajintuntemuksen oppimisympäristö: Peltosauramo (Anthemis arvensis)
Luontoportti: Peltosauramo (Anthemis arvensis)
ITIS: Anthemis arvensis (englanniksi)
United States Department of Agriculture (USDA): Anthemis arvensis (englanniksi)
Peltosauramokasvusto.
Peltosauramon kukinto.
Partille

Partillen kartano.
Partille on samannimisen Partillen kunnan keskustaajama Länsi-Ruotsissa, Länsi-Götanmaan läänissä lähellä Göteborgia. Göteborgin taajama ulottuu kuntarajan yli Partilleen. Partillessa asui vuoden 2010 lopussa 29 444 Göteborgin taajamaan luettavaa asukasta.
Media

Verkkolehti Partille Tidning ilmestyy näköisversiona kolmesti viikossa.
Aiheesta muualla

Wikimedia Commonsissa on kuvia tai muita tiedostoja aiheesta .
Partillen kunnan kotisivut
Länsi-Götanmaan läänin kuntien keskustaajamat
Petruma

Petruma kartalla.
Petruma on kylä Pohjois-Karjalassa sijaitsevan Heinäveden kunnan itäosassa. Petruman kylä sijaitsee Kermajärven pohjoispuolella ja Karvion itäpuolella.
Petrumassa on muun muassa hevostalli ja maatiloja. Petruman kyläkoulu lakkautettiin vuosia sitten. Petruman kappeli on Heinäveden seurakunnan siunauskappeli Petruman hautausmaalla.
Petruma on myös kylässä sijaitseva keskikokoinen järvi, josta voi kalastaa rapuja, haukia ja ahvenia. Se on suosittu kalastus- ja retkeilyjärvi.
Penn

Penn voi tarkoittaa ainakin seuraavia:
Sukunimenä

Arthur Penn (1922–2010), yhdysvaltalainen elokuvaohjaaja
B. J. Penn (s. 1978), yhdysvaltalainen vapaaottelija
Chris Penn (1965–2006), yhdysvaltalainen näyttelijä
Dan Penn (s. 1941), yhdysvaltalainen lauluntekijä
Irving Penn (1917–2009), yhdysvaltalainen valokuvaaja
Kal Penn (s. 1977), yhdysvaltalainen näyttelijä
Scoonie Penn (s. 1977), yhdysvaltalainen koripalloilija
Sean Penn (s. 1960), yhdysvaltalainen näyttelijä
William Penn (1621–1670), englantilainen amiraali
William Penn (1644–1718), englantilainen kveekari, rauhanajattelija, Pennsylvanian siirtokunnan perustaja
Zak Penn (s. 1968), yhdysvaltalainen elokuvakäsikirjoittaja
Etunimenä

Penn Jillette (s. 1955), yhdysvaltalainen taikuri, toinen Penn & Teller -kaksikosta
Penn Badgley (s. 1986), yhdysvaltalainen näyttelijä
Robert Penn Warren (1905–1989), yhdysvaltalainen kirjailija
Muita

Pennsylvanian yliopisto, lyhenne Penn
Pennsylvanian osavaltionyliopisto, lyhenne Penn State
HMS Penn, brittiläinen hävittäjäalus toisessa maailmansodassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Penn”, voi hakea sivunnimihaulla, laajalla sivunnimihaulla tai tekstihaulla.
Paul Olsson

Villa Solkullan puutarhasuunnitelma. Paul Olsson, 1937.
Svante Paul Olsson (11. syyskuuta 1890 Helsinki – 24. lokakuuta 1973 Kalifornia, Yhdysvallat) oli suomalainen puutarha-arkkitehti. Hän oli tiettävästi ensimmäinen alan korkeakoulutuksen saanut suomalainen. Paul Olssonin isä Svante Olsson oli ruotsalainen puutarhuri, joka oli muuttanut Suomeen vuonna 1889 tultuaan valituksi Helsingin kaupunginpuutarhurin virkaan. Paul Olsson on haudattu Kauniaisten hautausmaalle.
Henkilöhistoria

Helsingissä lapsuutensa viettänyt Olsson opiskeli 1900-luvun alkuvuosina Saksassa ja valmistui puutarha-arkkitehdiksi vuonna 1911 Bad Köstritzin puutarhaopistosta. Opintojensa ohella hän oli useiden nimekkäiden keskieurooppalaisten puutarhureiden palveluksessa. Palattuaan Suomeen Olsson työskenteli yhdessä isänsä kanssa ja suunnitteli sekä Helsingin kaupungin että yksityisten omistamia puutarhoja ja puistoja. Vuosina 1913-1920 hän oli isänsä alaisena Helsingin apulaiskaupunginpuutarhurin virassa.
Olssonilla oli suuri vaikutus suomalaiseen puutarha- ja puistosuunnitteluun. Hänen ansiostaan alettiin rakentaa englantilais- ja saksalaistyylisiä muotopuutarhoja. Aiemmin puistot olivat olleet lähinnä ylemmille säädyille tarkoitettuja maisemapuistoja, joissa oli esitelty eksoottisia lajikkeita. Olssonin suunnittelemat puistot sisälsivät myös pergoloita, koristepatsaita- ja lampia sekä erilaisin materiaalein päällystettyjä käytäviä.
Vuonna 1920 Olsson perusti oman puutarha-arkkitehtuuriroimiston Helsinkiin sekä taimitarhan Kauniaisiin. Vuosien kuluessa siitä kasvoi maan suurin taimistoliike, joka toimi hänen poikansa johdolla aina 1980-luvun lopulle saakka.  Olssonin toimisto suunnitteli useita yksityispuutarhoja ympäri maata. Suurin osa niistä on kuitenkin tuhoutunut vuosikymmenten kuluessa. Olssonin tunnetuimmat työt ovat Naantalin Kultaranta, jonka hän suunnitteli yhdessä isänsä kanssa vuonna 1915 sekä Hietaniemen hautausmaa Helsingissä.
Vuonna 1946 Olsson julkaisi teoksen Trädgårdskonst i Finland, joka ilmestyi vuotta myöhemmin suomennettuna nimellä Suomen puutarhataidetta.
Paul Olssonin suunnittelemia puistoja ja puutarhoja

Eiranpuistikko, Helsinki (1915)
Hahkialan kartano, Hauho, Hämeenlinna (1915)
Kultaranta, Naantali (1915)
Hovioikeudenpuisto, Vaasa (1916)
Billnäsin kartano, Raasepori (1917)
Rilaxholm kartano, Kirkkonummi (1910-1920-luku)
Työväen Akatemia (Villa Pelander), Kauniainen (1910-1920-luku)
Espoonkartano, Espoo (1920)
Engelinaukio, Helsinki (1920-luvun alku)
Talvipuutarhan edusta, Helsinki (1920-luvun alku)
Kuurilan kartano, Hämeenlinna (1920-luku)
Petter Forsströmin talon puisto, Lohja (1923)
Koiskalan kartano, Lahti (1926)
Tähtitornin vuori, Helsinki (1929)
Wastmäen kartano, Turku (1930-luku)
Hietaniemen hautausmaa, Helsinki (1930)
Villilän kartano, Nakkila (1930-luku)
Kellokosken sairaala, Tuusula (1934)
Joenniemen kartano, Mänttä (1935)
Sibeliuksenpuisto, Kotka (1930-luku)
Söderlångvikin kartano, 1938
Villa Salin, Lauttasaari (1930)
Kauniaisten hautausmaa
Aiheesta muualla

Häyrynen, Maunu & Uino, Pirjo, 1990. Puistot ja puutarhat - Svante ja Paul Olsson. Suomen taide 5. Weilin & Göös. ss. 154-157.
Pasym

Pasymin vaakuna
Pasym (saks. Passenheim) on pieni kaupunki Warmia-Masurian voivodikunnassa Puolassa. Vuonna 2011 kaupungin väkiluku oli 5 391.
Pasymin pinta-ala on 15,18 km2. Kaupunki käyttää postinumeroa 12-130.
Aiheesta muualla

Kuvia tai muita tiedostoja aiheesta Pasym Wikimedia Commonsissa
Pasuruan

| Pasuruan |
| --- | --- |

 fiPasuruan 
 7°38′28″S, 112°54′22″E 
Valtio:  Indonesia
Provinssi:  Itä-Jaava
Maantiede
Kokonaispinta-ala:  35,3 km² 
Korkeus merenpinnasta:  9 m 
Väestö
Väkiluku (2015):  194 684
Väestötiheys:  5 517 as./km²
 pasuruankota.go.id 
Pasuruan on kaupunki Indonesiassa Jaavan saarella Itä-Jaavan provinssissa. Vuoden 2015 väestönlaskennassa kaupungin asukasluku oli noin 195 000.
Aiheesta muualla

Kuvia tai muita tiedostoja aiheesta Pasuruan Wikimedia Commonsissa
Petrus Bjugg

| Petrus Bjugg> Viipurin piispa |
| --- | --- |
 1642–1656 
Edeltäjä:  Gabriel Melartopaeus
Seuraaja:  Nicolaus Nycopensis
Henkilötiedot
Syntynyt: 1587 Söderköping
Kuollut: 1655 (67–68 vuotta) Viipuri
Kansalaisuus:  ruotsalainen
Ammatti:  piispa
Puoliso:   Maria Kylander (vih. 1619)  Katarina Lehusen (vih. 1653) 
Muut tiedot
Uskonto:  kristinusko
Tunnustuskunta:  luterilaisuus
Viipurin tuomiokirkko 1642
Petrus Bjugg (1587–1656) oli Viipurin piispa. Hän oli kotoisin Söderköpingistä, opiskeli Uppsalassa ja Wittenbergissä. Petrus Bjugg oli rovasti ja Söderköpingin kirkkoherra vuodesta 1639. Hänet nimitettiin Viipurin piispaksi vuonna 1642, josta virasta hän ensin kieltäytyi, mutta jonka kuitenkin sittemmin vastaanotti. Piispa Bjugg painatti ortodoksien opetusta varten katekismuksen (nk. Selowin katekismus) kyrillisin kirjaimin vuonna 1644. Viipurin piispana Petrus Bjugg jatkoi piispa Olavi Elimaeuksen aloittamaa Käkisalmen ortodoksien luterilaisuuteen käännyttämistä. Hän yritti saada Käkisalmen ortodoksipappeja saarnaamaan suomeksi. Niissä Käkisalmen läänin pitäjissä, joissa molemmat kirkot olivat edustettuna, piti Bjuggen aikana muodostaa yhteinen kirkkoneuvosto. Käännyttämistyön ja ruptuurisodan seurauksena Käkisalmen läänissä syntyi joukkopako kun ortodoksit pakenivat Venäjälle syksyllä 1656.
Paul Osipow

Paul Osipow (s. 11. kesäkuuta 1939 Kymi)  on suomalainen taidemaalari ja näyttelijä.
Henkilöhistoria

Osipowin vanhemmat olivat käyttöpäällikkö Igor Osipow ja Elna Arponen. Hänen puolisonsa vuodesta 1961 oli keramiikkataiteilija, kuvanveistäjä Anna-Maria Osipow, avioliitto päättyi eroon 1980-luvun alussa. Osipow opiskeli maalaamista Suomen Taideakatemian koulussa vuosina 1958–1962, Vapaassa taidekoulussa vuonna 1960 ja Teksasin yliopistossa vuosina 1975–1976. Hän on toiminut useaan otteeseen opettajana taidealan oppilaitoksissa Suomessa, samoin kuin vt. professorina Tukholman taideteollisessa korkeakoulussa. Hän on Teksasin osavaltion kunniakansalainen. Osipow sai valtion 15-vuotisen taiteilija-apurahan 1985, prinssi Eugenin mitali hänelle myönnettiin 1989.
Taiteellinen toiminta > Maalaustaide

Osipowin läpimurto tapahtui vuonna 1966 järjestetyssä Nuorten näyttelyssä. Siellä oli esillä Osipowin urbaania elämää kuvaavia popmaalauksia, jotka saivat paljon kiitosta. Hänen maalauksensa ovat muuttuneet paljon tuosta ajasta ja nykyään hänen teoksiaan onkin vaikea luokitella minkään tietyn taidesuuntauksen mukaan. Suomen ja Euroopan lisäksi hänen taulujaan on ollut esillä eri näyttelyissä Yhdysvalloissa, Japanissa ja Israelissa.
Taiteellinen toiminta > Elokuvataide

1960- ja 1970-luvuilla Osipow näytteli myös muutamissa elokuvissa. Hänellä oli pääosa Risto Jarvan läpimurtoelokuvassa Työmiehen päiväkirja (1967) ja Matti Kassilan Aila Meriluoto -filmatisoinnissa Haluan rakastaa, Peter (1972). Tosin jälkimmäisen elokuvan kohdalla ohjaaja ei ollut tyytyväinen Osipowin ääneen, joten näyttelijä Matti Oravisto sai dubata hänen repliikkinsä. Osipowilla oli rooli myös niin ikään Risto Jarvan ohjaamissa elokuvissa Kun taivas putoaa...(1972) sekä Mies, joka ei osannut sanoa ei (1975).
Aiheesta muualla

Paul Osipow. Valtion taidemuseon kokoelmat.
Paul Osipowin haastattelu Porin taidemuseon sivuilla (Arkistoitu – Internet Archive)
Penn Badgley

| Penn Badgley |
| --- | --- |
 Penn Badgley Toronton elokuvajuhlilla vuonna 2012
Henkilötiedot
Koko nimi:  Penn Dayton Badgley
Syntynyt: 1. marraskuuta 1986 (ikä 37) Baltimore, Maryland, Yhdysvallat
Kansalaisuus:  yhdysvaltalainen
Ammatti:  näyttelijä
Puoliso:  Domino Kirke (vih. 2017)
Näyttelijä
Aktiivisena:  1997–
Merkittävät roolit:  Dan Humphrey (Gossip Girl) Joe Goldberg (You)
Aiheesta muualla
IMDb 
Elonet
Penn Dayton Badgley (s. 1. marraskuuta 1986 Baltimore, Maryland) on yhdysvaltalainen elokuva- ja televisionäyttelijä.
Badgley muistetaan erityisesti televisiosarjasta Kasarikeikka (Do Over, 2002), jossa hän esitti Joel Larsenia, joka sinkoutuu sattuman seurauksena omaan nuoruuteensa. Lisäksi Badgley tunnetaan Dan Humphreyn roolista sarjassa Gossip Girl, jossa hän näytteli kaikki kaudet vuosina 2007–2012. Bagdley näytteli myös elokuvassa Easy A (2010). Badgley on näytellyt Joe Goldbergin roolia Netflixin alkuperäissarjassa You vuodesta 2018 lähtien.
Badgley seurusteli Gossip Girl -vastanäyttelijänsä Blake Livelyn kanssa muutaman vuoden ajan. Pari erosi vuoden 2010 lopussa. Badgley on ollut naimisissa laulaja Domino Kirken kanssa vuodesta 2017 lähtien, ja heillä on yhteinen, vuonna 2020 syntynyt poika.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2005 | The Fluffer | Sean McGinnis nuorena |
| 2005 | Debating Robert Lee | Debater |
| 2006 | John Tucker Must Die | Scott Tucker |
| 2007 | Drive-Thru | Van |
| 2008 | Forever Strong | Lars |
| 2009 | The Stepfather | Michael Harding |
| 2010 | Easy A | ”Woodchuck” Todd |
| 2011 | Margin Call | Seth Bregman |
| 2012 | Greetings from Tim Buckley | Jeff Buckley |
| 2014 | Parts per Billion | Erik |
| 2015 | Cymbeline | Posthumus |
| 2016 | The Paper Store | Sigurd Rossdale |
| 2016 | Adam Green’s Aladdin | Prince of Monaco |
| 2021 | Here Today | Rex |
| 2021 | The Birthday Cake | Peeno |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1999 |  Will & Grace | Todd | 1 jakso |
| 2000 | Daddio | Todd | 2 jaksoa |
| 2000–2001 | Tunteita ja tuoksuja | Chance Chancellor | pääosa |
| 2000–2002 | The Brothers García | Eddie Bauer | 2 jaksoa |
| 2002 | The Nightmare Room | Mike | 1 jakso |
| 2002 | Kasarikeikka | Joel Larsen | pääosa |
| 2002 | Sisko ja sen sisko | Jake Wood | 1 jakso |
| 2003 | The Twilight Zone | Trace Malone | 1 jakso |
| 2004–2005 | The Mountain | Sam Tunney | pääosa |
| 2007–2012 | The Bedford Diaries | Owen Gregory | pääosa |
| 2016 | Gossip Girl | Daniel ”Dan” Humphrey | pääosa |
| 2015 |  The Slap | Jamie | 2 jaksoa |
| 2018– | You  | Joe Goldberg | pääosa |
Aiheesta muualla

Penn Badgley Internet Movie Databasessa. (englanniksi)
Petrus Bergius

Petter (Petrus) Bergius eli Petrus Andreæ, Sudermannus (19. tammikuuta 1612 Husby, Södermanland, Ruotsi – 1691 Taivassalo) oli suomalainen kirkkoherra, Turun akatemian professori ja rehtori.
Bergiuksen vanhemmat olivat Husbyn pitäjän Bergan kylässä asunut peltomies, seppä, puuseppä ja sorvari Anders Mattsson ja Brita Eriksdotter. Hän kävi Turun katedraalikoulua, Nyköpingin koulua sekä Strängnäsin ja Turun lukioita päästen ylioppilaaksi Turussa 1640. Bergius valmistui filosofian maisteriksi Turun akatemiasta 1647, ja hänet vihittiin papiksi Turun hiippakunnassa 1653.
Bergius oli Uusmaalaisen osakunnan inspehtorina vuodesta 1655 mutta ei enää 1665 sekä Tukholman ja Södermanlandin maakunnan inspehtorina 1665 ja filosofisen tiedekunnan promoottorina 1664. Hän toimi Turun akatemian toisena filosofian apulaisena vuodesta 1649, kreikan ja heprean kielten professorina 1652–1671 (sai virkavahvistuskirjan 1654) sekä akatemian rehtorina kahteen otteeseen 1659–1660 ja 1669–1670. Bergius oli samalla Turun tuomiokapitulin jäsenenä 1657–1671 ja toimi palkkapitäjänsä Liedon kirkkoherrana 1660–1662 ja Piikkiön kirkkoherrana 1669–1671. Hänestä tuli lääninrovasti 1666, ja viimeksi Bergius oli Taivassalon kirkkoherrana vuodesta 1671 alkaen.
Bergius oli vuonna 1665 vastaajana oikeusjutussa, joka sai alkunsa, kun hän oli syyttänyt Turun akatemian rehtoria Axel Kempeä sekä professoreita Abraham Thauvonius ja Andreas Thuronius juopottelusta, virkatehtävien laiminlyönnistä ja Thauvoniusta erikseen jalkavaimojen pitämisestä. Juttu päättyi lopulta Bergiuksen anteeksipyyntöön, jonka jälkeen konsistori poltti jutun asiakirjat asianosaisten ollessa läsnä.
Bergius oli naimisissa kaksi kertaa, ensin Elin Henriksdotter Carstenin (k. 1652) kanssa ja sitten 1654–1688 Margareta Johansdotter Walsteniuksen (k. 1688) kanssa.
Piikki

Wikisanakirjassa on tähän liittyvä sananselitys: .
Piikki tarkoittaa esimerkiksi seuraavia asioita:
pistämistä tai pienten esineiden käsittelyä varten valmistettu terävä esine, toisinaan neulan synonyymi
piikki, kasvilla oleva teräväkärkinen rakenne
piikki, eläimellä oleva teräväkärkinen rakenne
kevytmoottoripyörän puhekielinen nimitys
rokotteen tai muun injektoimalla annettavan lääkkeen puhekielinen nimitys
piikkikalojen (Gasterosteidae) heimoon kuuluvan kalan yleisnimitys
Neula, neuvostoliittolainen elokuva
Piikki, suomalainen sukunimi
Piikki, engl. Spike, My Little Pony -animaatiosarjoissa sekä -leluissa esiintyvä pienikokoinen lohikäärmehahmo
piikki, keihästyyppi
Piikki, veitsi J. R. R. Tolkienin fantasiatarinoissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Piikki”, voi hakea sivunnimihaulla, laajalla sivunnimihaulla tai tekstihaulla.
Passeig de Gràcian metroasema

Passeig de Gràcian metroasema on yksi Barcelonan metron suurimmista ja vilkkaimmista asemista. Se sijaitsee keskeisellä paikalla Eixamplen alueella maineikkaan Passeig de Gràcia -kadun alla. Asema on metron linjojen 2, 3 ja 4 käytössä. Lisäksi asemalla on Renfen liikennöimien lähijunien pysäkki.
Asema avattiin vuonna 1924 osana Barcelonan ensimmäistä metrolinjaa, jota nykyisin vastaa linja 3. Linjan 4 osuus avattiin vuonna 1975 ja linja 2 saavutti aseman 1995.
Aiheesta muualla

Passeig de Gràcian asema Trens de Catalunya -sivustolla (katalaaniksi)
Parasta just nyt

| ”Parasta just nyt” Robin mukana Nikke Ankara |
| --- | --- | --- |

Singlen tiedot
 Albumilta: 16
 Julkaistu: 15. elokuuta 2014
 Tyylilaji: pop, teinipop, rap
 Kesto: 03.34
 Levy-yhtiö: Universal Music
Robinin muut singlet
| ”Kesärenkaat” 2014 | ”Parasta just nyt” 2014 | ”Paperilennokki” 2014 |
Nikke Ankaran muut julkaisut
| ”Perjantai 13.” 2014 | ”Parasta just nyt” 2014 | ”Spesiaali” 2014 |
”Parasta just nyt” on suomalaisartisti Robinin kappale, joka julkaistiin hänen neljännen studioalbuminsa toisena singlenä 15. elokuuta 2014. Kappaleella esiintyy Robinin lisäksi myös rap-artisti Nikke Ankara. Kappaletta ovat olleet säveltämässä ja sanoittamassa Robinin ja Nikke Ankarin lisäksi Jimi Constantine sekä Mikko Tamminen.
Radiossa kappale sai ensisoittonsa Loop-kanavalla singlen julkaisupäivänä. Kappaleeseen tehty musiikkivideo sai ensi-iltansa Helsingissä järjestetyssä Tubecon -tapahtumassa 16. elokuuta 2014. Videon on ohjannut Hannu Aukia.
Kappaleet

Parasta just nyt (mukana Nikke Ankara) – 3.34
Parasta just nyt (mukana Nikke Ankara) – 3.34
Kaikki OK – 0.00
Listasijoitukset

| Lista | Paras sijoitus |
| --- | --- |
Suomen virallinen singlelista: 7 
Suomen virallinen latauslista: 2 
Radiolista: 39
Aiheesta muualla

Kappaleen virallinen musiikkivideo YouTubessa
Piikkiakantti

| Piikkiakantti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Akanttikasvit Acanthaceae
Suku::  Akantit Acanthus
Laji::  spinosus
Kaksiosainen nimi
 Acanthus spinosus  L. 
Katso myös
   Piikkiakantti Wikispeciesissä   Piikkiakantti Commonsissa 
Infobox OKNimi-testi OK: 
Piikkiakantti (Acanthus spinosus) on akanttikasvien heimoon kuuluva kasvilaji. Sitä tavataan Etelä-Euroopassa. Kasvi kasvaa yleensä enintään 90 senttimetriä korkeaksi. Piikkiakantin kukat ovat purppuran värisiä.